钦定古今图书集成/理学汇编/学行典/第257卷 > 朱子大全集 > 庚桑楚
## 钦定古今图书集成/理学汇编/学行典/第257卷 > 朱子大全集 > 庚桑楚

按《高士传》：“庚桑楚者，楚人也，老聃弟子，偏得老聃之
道，以北居畏垒之山，其居三年，畏垒大穰。畏垒之民
相与言曰：‘庚桑子之始来，吾洒然异之。今吾日计之
而不足，岁计之而有馀，庶几其圣人乎？子胡不相与
尸而祝之，社而稷之乎’？庚桑子闻之，南面而不释然，
弟子异之。庚桑楚曰：‘弟子何异于予？夫春气发而百’”
草生，正得秋而万宝成。夫春与秋，岂无得而然哉？天
道已行矣。吾闻至人尸居环堵之室，而百姓猖狂，不
知所如往。今以畏垒之细民，而窃窃焉欲俎豆予于
贤人之闲，我其杓之人耶！吾是以不释于《老聃》之言。